نورو پاشا، اوردونون قۇرولوشو اۆچون کیفایت قدر پئرسونال و موهیمماتین تعمین ائدیلمه‌سی اۆچون 3-جو اوردو کومان‌دان‌لیغی و انور پاشا ایله داوام‌لی اونسیتدیدی. ایلک اولاراق گنجه‌ده تخمیناً مین نفردن عمله گلن بیر میلّی کورپوس تشکیل ائدیل‌دی. شرقی آنادولودا روس‌لارا اسیر دوشن، آنجاق داها سوْنرا بیر یولونو تاپاراق خلاص اوْلان و اؤلکه‌نین موختلیف بؤلگه‌لرینده دیرنیش گوج‌لرینی ایداره ائدن عثمانلی ظابط‌لری اطراف‌لارینا بعضی کؤنول‌لولری توپلامیشدی‌لار. بۇ میلیس‌لر ده حربی تلیمه تابع اولماغا باشلادی. آنجاق نیزام‌لی حربی بیرلیک‌لرین تشکیل ائدیله بیلمه‌سی اۆچون کیفایت قدر پول، سلاح و اونیفورما اۆچون پارچا تاپیلمیردی. نورو پاشا سلاح و جببه‌خانا ایله برابر تخمیناً اون مین دست حربی فورما گؤندریلمه‌سی حالیندا عسگر آلیمینا باشلایاجاق‌لارینی بیلدیردی. بون‌دان باشقا کیفایت قدر تربیچی ظابط و سئرژانتین دا گؤندریلمه‌سینی ایسته‌دی.